

|  |  |
| --- | --- |
|  |  12.05.2025 nr 3-18/74 |

**Väikeostu otsus “SMIT-i klientide rahulolu-uuring 2025”**

Lugupeetud pakkuja

Siseministeeriumi infotehnoloogia- ja arenduskeskus (SMIT) tegi 12.05.2025 ettepaneku esitada pakkumus klientide rahulolu-uuringu läbiviimiseks järgnevatele pakkujatele:

1. HeiVäl OÜ;
2. EMOR AS;
3. INSTAR EBC OÜ.

Hanke esemeks on SMITi klientide rahulolu-uuring 2025, mille täpsemad tingimused olid kirjeldatud pakkumuse esitamise ettepanekus (PEE) ja lisas 2 (tehniline kirjeldus).

PEE punktis 2.1 kohaselt tuli pakkumus esitada elektrooniliselt e-posti aadressile vaikehanked@smit.ee hiljemalt 16.05.2025 kell 15:00 (tähtaeg).

SMIT-ile laekusid tähtaegselt järgmised pakkumused:

1. HeiVäl OÜ, maksumusega 10 710 eurot (lisandub KM);
2. INSTAR EBC OÜ, maksumusega 9 490 eurot (lisandub KM).

PEE punktis 4.1 sätestab, et edukaks tunnistamise kriteeriumiks on majanduslik soodsus: Pakkumuse kogumaksumus km-ta – 40 väärtuspunkti, pakkumuse sisuline kvaliteet – 60 väärtuspunkti.

HeiVäl OÜ esitatud pakkumus vastab PEE-s sätestatud tingimustele, on täielik, esitatud tähtaegselt ja sisaldab kõiki väikehanke dokumentides nõutud andmeid. HeiVäl OÜ pakkumus sai hindamisel kokku 95 punkti (pakkumuse sisuline vastavus 60 punkti ja hind 35 punkti).

INSTAR EBC OÜ esitatud pakkumus vastab PEE-s sätestatud tingimustele, on täielik, esitatud tähtaegselt ja sisaldab kõiki väikehanke dokumentides nõutud andmeid. Hankijale on pakkumus vastuvõetav- see ei ületa väikehanke eeldatavat maksumust. INSTAR EBC OÜ pakkumus sai hindamisel kokku 100 punkti (pakkumuse sisuline vastavus 60 punkti ja hind 40 punkti).

Edukaks tunnistatakse INSTAR EBC OÜ pakkumus.

|  |
| --- |
| LugupidamisegaGrigori Ošomkovteenuste portfellijuht |